OpenLLM-France/wikimedia huggingface dataset:
# Titronion

Titrònion (grec antic: Τιθρώνιον, llatí: Tithronium) era una ciutat de frontera entre la Fòcida i la Dòrida.
Titus Livi diu que pertanyia a la Dòrida, però la resta d'autors la situen a la Fòcida. Va ser destruïda per l'exèrcit de Xerxes junt amb altres ciutats fòciques. Pausànias la situa en una plana a 15 estadis de la ciutat d'Amficlea. Són probablement les ruïnes que s'han trobat a Mulki, no lluny de Verzaná.

## Referències

* ↑ Smith, William (ed.). «Tithronium». Dictionary of Greek and Roman Geography (1854). [Consulta: 16 abril 2021].
# Helios (lent)

Helios (en rus: Ге́лиос, pronunciat aproximadament Giélios) és una marca d'objectius fotogràfics fets en l'antiga URSS i posteriorment a Rússia. Particularment els Helios-44, en diverses versions diferents, van equipar a milions de càmeres Zenit amb muntura M42. Alguns Helios també es van produir en les muntures Pentax K i Nikon F. Els objectius Helios-44 i Helios-40 van ser derivats de la fórmula òptica del Carl Zeiss Biotar.

## Llista d'objectius Helios

Objectius Helios fabricats per KMZ :
| Model | Muntura | Longitud Focal | Diafragma màxim | Diafragma mínim |
| Helios-2 | M42 | 45mm | ƒ/2.0 | ƒ/16 |
| Helios-33 | M42 | 35mm | ƒ/2.0 | ƒ/16 |
| Helios-40 | M39 | 85mm | ƒ/1.5 | ƒ/22 |
| Helios-40-2 | M42 | 85mm | ƒ/1.5 | ƒ/22 |
| Helios-44 | M42, K | 58mm | ƒ/2.0 | ƒ/16 |
| Helios-53 | M42 | 200mm | ƒ/2.5 | ƒ/16 |
| Helios-65 | M42 | 52mm | ƒ/2.0 | ƒ/22 |
| Helios-70 | M42, K | 52mm | ƒ/1.9 | ƒ/16 |
| Helios-77 | M42, K | 52mm | ƒ/1.8 | ƒ/16 |
| Helios-81 | F | 52mm | ƒ/2.0 | ƒ/16 |
| Helios-85 | M42 | 85mm | ƒ/2.0 | ƒ/16 |
| Helios-88 | M42 | 50mm | ƒ/1.9 | ƒ/16 |
| Helios-97 | M42 | 52mm | ƒ/2.0 | ƒ/16 |
| Helios-98 | M42 | 28mm | ƒ/2.8 | ƒ/16 |
| Helios-101 | M42 | 52mm | ƒ/1.8 | ƒ/16 |
| Helios-107 | M42 | 65mm | ƒ/2.8 | ƒ/22 |

## Enllaços externs

* http://www.zenitcamera.com/archive/lenses/helios-44.html
* http://forum.mflenses.com/complete-list-of-helios-lenses-getting-closer-t26100,highlight,%2Bhelios.html
* http://www.jupiter-optics.com/helios.htm Arxivat 2012-02-01 a Wayback Machine.
# Rodillo Negro

El Rodillo Negro (rodet negre) és el nom amb què es coneixia la generació daurada de jugadors de futbol peruans que van representar l'Alianza Lima i la selecció peruana en esdeveniments nacionals i internacionals. El període associat amb aquesta generació engloba la dècada de 1930 i principis de la de 1940. Tècnicament, el concepte Rodillo Negro només fa referència als davanters de l'Alianza Lima (Teodoro Fernández i Alejandro Villanueva); no obstant, sovint s'ha identificat el conjunt dels jugadors, tant de l'equip com els qui s'hi afegien a la selecció nacional.
Tot i que no van aconseguir cap medalla als Jocs Olímpics de Berlín de 1936, a tots els jugadors se'ls va fer entrega d'una medalla amb la inscripció "A los futbolistas peruanos campeones olympicos 1936" (en català: "Als futbolistes peruans campions olímpics 1936"). Més tard, la selecció peruana aconseguiria proclamar-se campiona dels Jocs Bolivarians de 1938.

## Referències

* ↑ Witzig, 2006, p. 356.
* ↑ El primer cafecito dechalaca.com

## Bibliografia

* Basadre, Jorge. Historia de la República del Perú (en spanish). 10. Lima: Talleres Graficos P.L. Villanueva S.A., 1964.
* Miró, César. Los Intimos de La Victoria (en spanish). Lima: Editorial El Deporte, 1958.
* Witzig, Richard. The Global Art of Soccer. Harahan: CusiBoy Publishing, 2006. ISBN 0-9776688-0-0.

## Enllaços externs

* FPF Arxivat 2007-02-05 a Wayback Machine.
* Web oficial de l'Alianza Lima Arxivat 2013-05-20 a Wayback Machine.
* Perfil de l'equip a la FIFA Arxivat 2018-06-16 a Wayback Machine.
* Estadístiques de l'equip a ELO
# Aleksandr Moguilevski

Aleksandr Moguilevski (Odessa, 15 de gener de 1885 $^{(Julià)}$ - Tòquio, 7 de març de 1953), nom complet amb patronímic Aleksandr Iàkovlevitx Moguilevski, rus: Александр Яковлевич Могилевский, fou un violinista de concerts clàssic i director de la Banda Kremlin per al Tsar Nicolau II.
Nascut a Odessa el 1885, Moguilevski es va traslladar a Moscou el 1898 per estudiar música al prestigiós Conservatori de Música de Moscou, on es va graduar primer a la seva classe. Moguilevski va ser un estudiant, col·lega i amic íntim d'Aleksandr Skriabin, amb qui va viatjar el 1910 en una gira organitzada pel director Serge Koussevitzky.
El 1929,Moguilevski va conèixer i es va casar amb Nadejda Nikolayevna de Leuchtenberg, que el va acompanyar al piano quan els dos van començar el que havia de ser una gira mundial. La gira va començar a l'Extrem Orient, amb concerts a Singapur, les Índies Orientals Holandeses (ara Indonèsia) i Japó. Es van divorciar el 1938.
Un dels estudiants més famosos de Moguilevski va ser Shinichi Suzuki (a qui va ensenyar a Tòquio, vers el 1931), l'inventor del mètode internacional suzuki d'educació musical.
Moguilevski va morir al Japó el 1953, a l'edat de 67 anys.
Ievgueni Moguilevski és el net del seu germà.

## Referències

* ↑ Faubion Bowers, Scriabin, a biography
* ↑ https://web.archive.org/web/20091026214054/http://www.geocities.com/henrivanoene/genleuchtenberg.html Archived from the original on 2009-10-25.
* ↑ https://www.suzukimethod.or.jp/english/E_mthd20.html //SuzukiMethod.or.jp.
# Wayne Weiler

Wayne Weiler és un pilot estatunidenc de curses automobilístiques nascut el 9 de desembre del 1934 a Phoenix, Arizona.
Wayne Weiler va córrer a la Champ Car a les temporades 1958-19661 incloent-hi la cursa de les 500 milles d'Indianapolis dels anys 1960 i 1961.
Wayne Weiler va morir el 13 d'octubre del 2005 a Phoenix, Arizona. d'un atac de cor.

## Resultats a la Indy 500

| Any | Cotxe | Sortida | Vel. mitja | Ranking | Final | Voltes | V. Líder | Retirat |
| 1960 | 32 | 15 | 143.512 | 20 | 24 | 103 | 0 | Accident |
| 1961 | 15 | 12 | 145.349 | 14 | 15 | 147 | 0 | Rodes |
| Totals | Totals | Totals | Totals | Totals | Totals | 250 | 0 | |
| Sortides | 2 |
| Poles | 0 |
| Voltes líder | 0 |
| Victòries | 0 |
| Top 5 | 0 |
| Top 10 | 0 |
| Retirat | 2 |

## A la F1

El Gran Premi d'Indianapolis 500 va formar part del calendari del campionat del món de la Fórmula 1 entre les temporades 1950 a la 1960. Els pilots que competien a la Indy durant aquests anys també eren comptabilitzats pel campionat de la F1.
Wayne Weiler va participar en 1 cursa de F1, debutant al Gran Premi d'Indianapolis 500 del 1960 a la que seria la seva única participació en una prova de la F1.

### Palmarès a la F1

* Participacions: 1
* Poles: 0
* Voltes Ràpides: 0
* Victòries: 0
* Podiums: 0
* Punts vàlids per la F1: 0
# Soló (desambiguació)

Soló és el nom dels següents personatges:
* Soló, un dels set savis de Grècia i legislador grec
* Soló (artista), gravador de joies
* Juli Soló, senador romà
# Can Ventura

Can Ventura és una obra de Llívia (Baixa Cerdanya) inclosa a l'Inventari del Patrimoni Arquitectònic de Catalunya.

## Descripció

Edifici de planta baixa i tres pisos. La balconada està recolzada sobre dos pilars de pedra, que en el primer i segon nivell, es continuen amb unes columnes de ferro per a aguantar la balconada de fusta. A la planta baixa i a la primera i segona planta hi ha tres obertures verticals amb llindars i brancals de pedra amb arcs escarsers. A la tercera planta les obertures són senzilles. La balconada és correguda de ferro. La coberta és inclinada a una vessant. Els baixos estan adaptats pel seu ús comercial.

## Referències

* ↑ «Can Ventura». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 6 febrer 2019].
# Territ trencaones

El territ trencaones (Calidris virgata) és una espècie d'ocell de la família dels escolopàcids (Scolopacidae) que alguns autors consideren l'única espècie del gènere Aphriza (Audubon, 1839). En estiu habita sobre terreny pedregós per sobre del límit dels arbres, a Alaska. En hivern a les costa americanes del Pacífic, des del sud d'Alaska fins a Xile.

## Referències

* ↑ Territ trencaones a CERCATERM Rev. 05/03/2012
# Hermíone (mitologia)

Hermíone (Ἑρμιόνη) va ser una heroïna mitològica grega, filla única de Menelau i Hèlena i maca com Afrodita (Homer Odissea 4.14, Il. 3.175). Era neta de Leda, la mare d'Hèlena, esmentada per Virgili a l'Eneida com a Ledaea.
Havia estat promesa a Orestes, però el seu pare, en ocasió de la guerra de Troia, per assegurar l'aliança d'Aquil·les, la va fer prometre al fill d'aquest, Neoptòlem. A la tornada a Lacedemònia es va celebrar el casament, després que Orestes es veiés obligat a cedir Hermíone, que segons algunes versions ja era casada amb ell. En el moment del banquet nupcial van arribar al palau, segons l'Odissea, Telèmac i el seu amic Pisístrat. En el matrimoni d'Hermíone i Neoptòlem passaven els anys i no havien tingut fills, i per aquesta raó, el seu marit es va dirigir a Delfos per a preguntar a l'Oracle a què es devia això, ocasió que Orestes havia aprofitat per matar-lo o perquè el matessin els ciutadans de Delfos durant una revolta. Més tard, Hermíone es va casar amb Orestes i van tenir un fill: Tisamen.

## Referències

* ↑ Homer. Odissea (vol. I): Cants I-VI. Fundació Bernat Metge, 2010. ISBN 978-84-9859-142-2.
* ↑ Virgili. Eneida (vol. I): Llibres I-III. Fundació Bernat Metge, 1972. ISBN 978-84-7225-049-9.
* ↑ Grimal, Pierre. Diccionari de mitologia grega i romana. Barcelona: Edicions de 1984, 2008, p. 263-264. ISBN 9788496061972.
# Rogelio Hernández

«Rogelio Hernández» té aquests significats:
* Rogelio Hernández Santibáñez, ciclista espanyol
* Rogelio Hernández i Gaspar, actor i director de doblatge català
# Wayneburnhamita

La wayneburnhamita és un mineral de la classe dels silicats.

## Característiques

La wayneburnhamita és un silicat de fórmula química Pb$_9$Ca₆(Si₂O₇)₄(SiO₄)₃. La seva composició és molt similar a la de la ganomalita. Cristal·litza en el sistema hexagonal. És l'únic mineral silicat que conté exclusivament calci i plom sense contenir ni hidrogen ni halogens. Va ser aprovada com a espècie vàlida per l'Associació Mineralògica Internacional l'any 2015.

## Formació i jaciments

Va ser descoberta a Sky Blue Hill, al Comtat de Riverside (Califòrnia, Estats Units). Es tracta de l'únic indret on ha estat trobada aquesta espècie mineral.

## Referències

* ↑ «Wayneburnhamite» (en anglès). Mindat. [Consulta: 3 octubre 2016].
# Pseudoeurycea tlahcuiloh

Pseudoeurycea tlahcuiloh és una espècie d'amfibi urodel (salamandres) de la família Plethodontidae. És endèmica de Mèxic.
El seu hàbitat natural són els montans humits. Està amenaçada d'extinció a causa de la destrucció del seu hàbitat.
# Casa de Francesc Arasa

La casa de Francesc Arasa és un edifici del raval de Jesús, a Tortosa (Baix Ebre), inclòs a l'Inventari del Patrimoni Arquitectònic de Catalunya.

## Descripció

L'edifici té planta rectangular irregular i se situa a la cantonada del carrer d'Europa amb la carretera nacional que porta cap a Gandesa i que passa per part del nucli urbà de Jesús. Presenta planta baixa i dos pisos superiors, amb coberta plana. La mateixa cantonada de la casa divideix la seva façana principal en dues parts, més o menys similars i amb, més o menys, els mateixos elements excepte a la planta baixa on s'obre -tot donant al carrer d'Europa- la porta principal, amb arc escarser i reixa de ferro (a la part superior de la reixa s'inscriu la data «1904» i les inicials «F» i «A», possiblement de Francesc Arasa). La part que dona a la carretera nacional es divideix una superfície similar a la de la porta principal amb dues obertures. Als pisos superiors s'obren balcons de sòbries reixes. El primer pis és més gran que del segon. L'ornamentació de la façana principal es veu complida per uns esgrafiats de senzilles línies –als pisos superiors–, i per la figura del Sagrat Cor que centra la barana de ferro de la coberta.

## Història

Francesc Arasa (les seves inicials apareixen enclastades a la porta principal de la casa) fou propietari i iniciador de la construcció, i més que probable el director d'aquesta. Cal tenir en compte que la casa pròpiament dita és més antiga que la façana principal, probablement del pas del segle xix al segle xx, mentre que la façana principal sembla ésser del 1920 i 1930 (la figura del Sagrat Cor que corona aquesta façana fou instal·lada després de la Guerra Civil). Consten restauracions i neteges de la façana ulteriors; l'estructura es manté com al principi.

## Referències

* 1 2 «Casa de Francesc Arasa». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 28 agost 2014].

## Enllaços externs

* López, Artur «[Foto de la] Casa de Francesc Arasa (2)». Calaix, 25-11-2014.
# The Promise

«The Promise» té aquests significats:

## Cinema

* The Promise (pel·lícula de 1969), de Michael Hayes.
* The Promise (pel·lícula de 1979), de Gilbert Cates.
* The Promise (pel·lícula de 2016), de Terry George.

## Música

* The Promise (álbum de Vaya Con Dios) (2004)
* The Promise (álbum d'Il Divo) (2008)
* The Promise (álbum de Bruce Springsteen) (2010)

## Teatre

* The Promise (obra de teatre), 2009.
# Horror vacui (pel·lícula)

Horror Vacui - Die Angst vor der Leere és una pel·lícula alemanya de 1984 dirigida per Rosa von Praunheim. Rodada amb un estil neoexpressionista, la pel·lícula és una sàtira sobre els cultes de qualsevol mena. La trama segueix a Frankie i Hannes, una jove parella gai que viu a Berlín. Un estudia art i l'altre medicina. La seva vida feliç es veu interrompuda quan en Frankie assisteix a una conferència i ràpidament s'involucra en un culte sinistre que funciona com un grup d'autoajuda anomenat "Optimisme òptim". 'Madame C', una antiga membre del partit nazi, és la líder d' 'Optimal Optimism'. Quan els membres del culte descobreixen que Frankie és gai, és violat repetidament per homes i dones del grup. Hannes ha de trobar una manera de rescatar-lo.

## Repartiment

* Lotti Huber com Madame C
* Joaquin La Habana com membre del culte
* Folkert Milster com Frankie
* Friedrich Steinhauer com Friedrich
* Günter Thews com membre del culte
* Ingrid van Bergen com a periodista
* Tom Vogt com a Hannes

## Notes

* 1 2 Murray, Images in the Dark, p. 109

## Referències

* Murray, Raymond. Images in the Dark: An Encyclopedia of Gay and Lesbian Film and Video. TLA Publications, 1994, ISBN 978-1-880707-01-2

## Enllaços externs

* Horror vacui a Internet Movie Database (anglès)
# Rogelio Domínguez

Rogelio Domínguez (9 de març de 1931 - 23 de juliol de 2004) fou un futbolista argentí.

## Selecció de l'Argentina

Va formar part de l'equip argentí a la Copa del Món de 1962.
Fou jugador del Reial Madrid a la dècada dels 50.

## Referències

* ↑ «Futbol Factory profile (castellà)». Arxivat de l'original el 2007-10-20. [Consulta: 11 març 2018].
* ↑ «European Cup History 1959». Arxivat de l'original el 2007-06-07. [Consulta: 11 març 2018].
* ↑ European Cup 1958/59 from UEFA
* ↑ European Cup 1958/59 from RSSSF
# Aleksandr Màrkovitx Mélnikov

Aleksandr Mélnikov (en rus : Александр Маркович Мельников) és un pianista rus nascut a Moscou l'1 de febrer de 1973. Format a l'escola russa, es va graduar al Conservatori Txaikovski de Moscou l'any 1997, a la classe de Lev Naoumov. Va conèixer el pianista Sviatoslav Richter, que el convidava regularment a les Nits de desembre a Moscou. L'estil de Mélnikov ha estat definit com a "elegant, profund, clar, acurat en l'expressió tan propera a grans mestres, com Sviatoslav Richter o Eliso Virsaladze". Conegut per "les seves decisions musicals i programes poc habituals", va descobrir des de molt jove l'interès per les "interpretacions historicistes" que ha mostrat a través del seu treball.
Ha estat guardonat en destacats concursos com l'International Robert Schumann Competition de Zwickau (1989) o el Reina Elisabeth de Brussel·les (1991). Ha actuat amb la Freiburger Barockorchester, Concerto Köln, Akademie für Alte Musik de Berlín i l'Orchestre des Champs Élysées. Com a solista ha treballat amb la Royal Concertgebouw Orchestra, Orquestra del Gewandhaus de Leipzig, Orquestra de Filadèlfia, Orquestra Simfònica de la Ràdio de Frankfurt, Orquesta Nacional Russa, Filharmònica de Múnic, Orquestra Filharmònica de la BBC i NHK Orchestra, dirigit per Pletnev, Currentzis, Dutoit, Järvi, Herreweghe i Gergiev, entre d'altres. Ha estat un habitual del Palau de la Música Catalana, i els seus pares viuen a Cerdanyola del Vallès.

## Referències

* ↑ «Alexander Melnikov, piano (programa de mà)» (pdf). Palau de la Música Catalana, 2017. [Consulta: 14 abril 2020].
* ↑ Trullén, Lluís. «Melnikov destapa el pot de les essències dels ‘Preludis' de Debussy». Revista Musical Catalana, 12-03-2020. [Consulta: 14 abril 2020].
* 1 2 «Alexander Melnikov torna al Palau de la Música Catalana amb els Preludis per a piano de Debussy». Catclàssics, 28-02-2020. [Consulta: 14 abril 2020].
* ↑ Fita, Josep «Un genio ruso del piano confinado en Catalunya: “Me he reconciliado con la humanidad”» (en castellà). La Vanguardia, 14-04-2020 [Consulta: 14 abril 2020].
# Wim Duisenberg

Willem Frederik Duisenberg (Heerenveen, Província de Frísia 9 de juliol de 1935 - Faucon, Valclusa, 31 de juliol de 2005) fou un economista neerlandès. Graduat a la universitat de Groningen el 1961, treballà a l'FMI el 1966-69. Posteriorment fou professor de macroeconomia a la universitat d'Amsterdam (1970-73), ministre de finances del govern socialdemòcrata (1973-77) i president del banc central dels Països Baixos del 1982 al 1997.
President de la Institució Monetària Europea (1997), el 1998 esdevingué el primer president del Banc Central Europeu, càrrec que assumí l'1 de gener de 1999 i del qual cessà al novembre de 2003 per a cedir-lo al francès Jean-Claude Trichet, tal com establia el pacte entre Alemanya i França previ a l'entrada en vigor d'aquest organisme.
Fou un dels artífex de l'entrada en vigor de l'euro el 2002. Va morir ofegat a la piscina després de patir un atac de cor a la seva residència de França. la seva esposa, la polèmica activista Gretta Duisenberg, havia planejat recollir sis milions de signatures de protesta contra la política israeliana en els Territoris ocupats de Palestina.
# Strong City (Kansas)

Strong City és una població dels Estats Units a l'estat de Kansas. Segons el cens del 2000 tenia 584 habitants.

## Demografia

Segons el cens del 2000, Strong City tenia 584 habitants, 247 habitatges, i 163 famílies. La densitat de població era de 417,6 habitants/km².
Dels 247 habitatges en un 28,7% hi vivien nens de menys de 18 anys, en un 49,4% hi vivien parelles casades, en un 9,3% dones solteres, i en un 34% no eren unitats familiars. En el 30,8% dels habitatges hi vivien persones soles el 13% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,36 i el nombre mitjà de persones que vivien en cada família era de 2,9.
Per edats la població es repartia de la següent manera: un 25% tenia menys de 18 anys, un 8,9% entre 18 i 24, un 26,4% entre 25 i 44, un 24,3% de 45 a 60 i un 15,4% 65 anys o més.
L'edat mediana era de 38 anys. Per cada 100 dones de 18 o més anys hi havia 104,7 homes.
La renda mediana per habitatge era de 30.192 $ i la renda mediana per família de 35.833 $. Els homes tenien una renda mediana de 23.523 $ mentre que les dones 20.938 $. La renda per capita de la població era de 13.807 $. Entorn del 5,8% de les famílies i el 14,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Strong City». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 6 agost 2010].
* ↑ «Geographic Comparison Table- Strong City». American Fact Finder. Oficina del Cens dels Estats Units, 12-01-2010.
# Prodasycnemis

Prodasycnemis és un gènere d'arnes de la família Crambidae. Conté només una espècie, Prodasycnemis inornata, que es troba al Japó i Rússia.

## Referències

* ↑ Nuss, M. «GlobIZ search», 2003–2011. [Consulta: 28 octubre 2011].
# Casa Pla (Oliana)

La Casa Pla és una obra d'Oliana (Alt Urgell) inclosa a l'Inventari del Patrimoni Arquitectònic de Catalunya.

## Descripció

Edifici que formava part de l'antiga casa de les Anoves, avui despoblada. Està feta a base de petites pedres irregulars sense escairar. Consta d'una construcció principal de dues plantes coberta a dues aigües amb afegits d'un conjunts d'edificacions, per guardar estris, gra, etc.

## Història

El lloc de les Anoves és esmentat en documents des del 972, així com en l'acta de consagració de la Seu. Apareix també en l'acta de consagració de Sant Serni de Tavèrnoles, de 1040.
En desaparèixer les jurisdiccions senyorials al segle xix, el domini de les Anoves passà al capítol de la Seu d'Urgell.

## Referències

* 1 2 3 «Casa Pla». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 30 octubre 2018].
# Tepic (municipi)

Tepic és un municipi a l'estat de Nayarit. Tepic és el cap de municipi i principal centre de població d'aquesta municipalitat. Aquest municipi és a la part sud de l'estat de Nayarit. Limita al nord amb els municipis de Tecuala, al sud amb Xalisco, a l'oest amb San Blas i a l'est amb Santa María del Oro.

## Referències

* ↑ Monografia municipal de Tepic Arxivat 2017-09-17 a Wayback Machine., INAFED, 2015 (castellà)
# Heteroconger luteolus

Heteroconger luteolus és una espècie de peix pertanyent a la família dels còngrids.

## Hàbitat

És un peix marí, demersal i de clima tropical que viu fins als 33 m de fondària.

## Distribució geogràfica

Es troba al golf de Mèxic.

## Observacions

És inofensiu per als humans.

## Referències

* ↑ Bleeker, P., 1868. Description de trois espèces inédites des poissons des îles d'Amboine et de Waigiou. Versl. Akad. Amsterdam (Ser. 2) v. 2. 331-335.
* ↑ uBio (anglès)
* ↑ Smith, D. G., 1989. (Various eel families). A: Böhlke, E. B. (ed.). Memoirs of the Sears Foundation of Marine Research Mem. 1 (part 9).
* ↑ The Taxonomicon (anglès)
* 1 2 3 «Heteroconger luteolus» (en anglès). FishBase. Froese, Rainer; Pauly, Daniel (editors).
* ↑ Castle, P.H.J. i J.E. Randall, 1999. Revision of Indo-Pacific garden eels (Congridae: Heterocongrinae), with descriptions of five new species. Indo-Pacific Fishes (30):52 p.
* ↑ Nelson, J.S., E.J. Crossman, H. Espinosa-Pérez, L.T. Findley, C.R. Gilbert, R.N. Lea i J.D. Williams, 2004. Common and scientific names of fishes from the United States, Canada, and Mexico. American Fisheries Society, Special Publication 29, Bethesda, Maryland, Estats Units.

## Bibliografia

* Divisió de Peixos de la Smithsonian Institution. Base de dades de la col·lecció de peixos del Museu Nacional d'Història Natural (en anglès). Smithsonian Institution, 2001.
* Wu, H.L., K.-T. Shao i C.F. Lai (eds.), 1999. Latin-Chinese dictionary of fishes names. The Sueichan Press, Taiwan.

## Enllaços externs

* AQUATAB